***Elsős leszek!***

**Iskolafelkészítő tanfolyam**



A sikeres iskolakezdés meghatározó élmény gyermekeink életében. Aggodalmakkal és izgalmakkal teli időszak ez, melyre minden szülő igyekszik felkészülni. Biztosak vagyunk abban, hogy minden szülő a legjobbat szeretné adni gyermekének.  Tudjuk azt, hogy mennyi minden múlik azon, hogy a gyermek számára jól, és tudatosan válasszuk meg azt az iskolát, és azt a környezetet, ahol a jövőjét fogja megalapozni.  Nem könnyű hatévesen alkalmazkodni a kicsiknek az új elvárásokhoz, követelményekhez. A gyermek számára az iskolában töltött első évek döntő jelentőséggel bírnak.

Óvónői és tanítói munkánk során összegyűjtött tapasztalataink alapján, fejlesztő pedagógusunk segítségével egy olyan intenzív, iskolára felkészítő, tehetséggondozó programot állítottunk össze, mely a gyermekek részképességeinek fejlesztésén keresztül hatékonyan alapozza meg az olvasás, írás és matematika elsajátításának a folyamatát.  Mindezt játékosan, cselekvésbe ágyazott tanulással, mozgásfejlesztéssel segítjük.

Ebben az életkorban igen nagy az eltérés a gyermekek érettsége, tudása és teljesítménye között. Iskolafelkészítő foglalkozásainkon óvónéni-tanítónéni végzettségű pedagógusok segítik a gyermekeket olyan alapkészségek kialakításában, melyekkel magabiztosan kezdhetik meg iskolai életüket. Bevezetjük őket a hangok, számok világába, fejlesztjük az apró kezek ügyességét, tájékozódási képességüket, mozgásukat, figyelmüket, önállóságukat, beszédüket. Az egymásra épülő feladatok lépésről - lépésre vezetik a gyereket az iskolakezdés felé.

Segítséget nyújtunk abban, hogy a gyermekek és a szülők felkészülhessenek az óvodából iskolába történő átmenetre. A gyerekek kibontakoztathassák képességeiket, fejlődjön logikai gondolkodásuk,  beszédük, mozgásuk, finommotorikájuk, emlékezetük, figyelmük, s mindezeken túl szociális készségeik.

A foglalkozások során az alapkészségek fejlesztésén túl kiemelt területnek tekintjük a logikai gondolkodás fejlesztését

A tanfolyamot megelőzően szülői tájékoztatót tartunk, ill. bemeneti mérést végzünk a gyermekek képességeiről. A foglalkozások során szerzett tapasztalatainkat megosztjuk Önökkel.

6-8 fős csoportjainkban a gyermekek hozzászoknak a közös tanulási tevékenységhez, s olyan pozitív élményekkel gazdagodnak, mely segíti őket az első tanévben.

**FELÉPÍTÉS:**

**Intenzív 16+1 alkalom:**

Hetente egyszer, péntekenként egész napos foglakozás (az első alkalom bemeneti mérés egyénileg egyeztetett időpontban). Ovi helyett hozzánk érkezik a gyermek reggel fél 8 és fél 9 között. Délelőtt tematikus foglalkozások, készségfejlesztés, délután kézműveskedés, finommotorika fejlesztés, levegőzés. Délután 4 és fél 5 között lehet hazamenni. Tízórai, ebéd, uzsonna a díjazás része. Jelentkezés folyamatosan.

**DÍJAZÁS:**

Egyösszegű-, ill. két részletben történő befizetés esetén 9.800.- Ft/ alkalom (az első részlet esedékessége a jelentkezési lap leadásával a tanfolyam kezdését megelőzően egy héttel, a második részlet fizetési határideje a hetedik alkalmat megelőzően).

Testvérkedvezmény: 10 %, mindegyik gyermekre.

Havi díjfizetés esetén 11.000.-Ft / alkalom, melyet minden hónap első teljes hetén kérünk befizetni.

Bemeneti mérés díja 6.000.- Ft.


A díj tartalmazza:

* ​szükséges eszközöket
* egyéni gyűjtőmappát
* háromszori étkezést (táplálékallergia estén is biztosítjuk, előzetes igénybejelentés alapján)
* személyes konzultációt előre egyeztetett 1 alkalommal 20 perc időtartamban
* a tematika megismertetését a tanfolyami tájékoztató alkalmával (a tematika védett szellemi tulajdon mindennemű felhasználása jogsértő)
* alkalmanként az adott témakörök recepción megtekinthető ismertetését

egyénileg differenciált gyakorló feladatokat

**Tanfolyamainkról személyesen, telefonon vagy e-mailben adunk tájékoztatást, jelentkezés a jelentkezési lap és a díj befizetésével érvényes.**

Befizetni személyesen a helyszínen (Ürmös u. 30. Bölcs Bagoly Tanulóház és Gyermekközpont)   tudnak.

******